**ФОРУМ О ОПРАВДАЊУ СТВАРАЛАШТВА**

Јеси колико ствараш

У Народном музеју у Београду одржаће се **културни догађај године** међународна конференција ФОРУМ О ОПРАВДАЊУ СТВАРАЛАШТВА 10. новембра 2021. у 18 часова, у организацији Завода за проучавање културног развитка, Народне библиотеке Србије и Српског филозофског форума.

Форум се реализује под покровитељством Министарства културе и информисања Републике Србије. Партнери су нам установе културе од националног заначаја Народни музеј и Народно позориште.

ЈЕСИ КОЛИКО СТВАРАШ – у вечној човековој потрази за смислом постојања једини чврсти ослонац јесте стваралаштво.

Полазећи од става савременог српског филозофа Николе Кајтеза да као „јединство антроподицеје, космодицеје и теодицеје, оправдање стваралаштва треба да покаже на који начин и у ком смислу стваралаштво одговара на изазове страдања, апсурда, неукуса, незнања, урушавања и небића.“

Оправдање стваралаштва има за циљ враћање достојанства човеку као стваралачком бићу, истицање вредности духовне културе, тежњу ка целовитости људске личности, за интеграцијом заједнице, што подразумева супротстављење отуђењу, нихилизму, меркантилизму, дехуманизацији пред изазовима развоја технологије које потенцијално угрожавају идентитет човека као таквог, па је оправдање стваралаштва у неку руку оправдање човека самог, односно указивање на трансисторијски и надлични смисао његовог постојања и деловања.

Панелисти су познати и признати уметници из света и Србије.

1. **Бурхан Сонмез**, турски награђивани романописац
2. **Никола Кајтез**, један од најзначајних српских филозофа
3. **Стефан Миленковић**, светски познати виолиниста
4. **Алексеј Козирјев**,руски филозоф, продекан за науку Московског државног универзитета Ломоносов
5. **Предраг Јаничић**, стручњак у области вештачке интелигенције,  редовни професор на Математичком факултету Универзитета у Београду
6. **Бранко Коларић**,угледни европски физичар, експерт за нано-фотонику

Модератор догађаја позната српска глумица Вјера Мујовић.

Форум ће отворити потпредседница Владе и министарка културе и информисања, госпођа Маја Гојковић, а окупљенима ће се обратити и директорка Народног музеја у Београду Бојана Борић Брешковић и в.д. директора Завода Марко Крстић.