**Форум о оправдању стваралаштва**

Јеси колико ствараш

Позивамо Вас да учествујете на културном догађају године 10. новембра 2021. у 18 часова у Народном музеју у Београду, у организацији Завода за проучавање културног развитка, Народне библиотеке Србије и Српског филозофског форума. Догађај се реализује уз подршку и помоћ Министарства културе и информисања Републике Србије. Партнери на овом догађају су: Студентска организација Буфонерија и Студентска унија Факултета политичких наука.

Јеси колико ствараш, јер у вечној човековој потрази за смислом постојања једини чврсти ослонац јесте стваралаштво. Стваралаштво је човеков продор у свеукупну стварност материје, енергије и информација. Оправдање стваралаштва има за циљ враћање достојанства човеку као стваралачком бићу, истицање вредности духовне културе, тежњу ка целовитости људске личности, за интеграцијом заједнице, што подразумева супротстављење отуђењу, нихилизму, меркантилизму, дехуманизацији пред изазовима развоја технологије које потенцијално угрожавају идентитет човека као таквог, па је оправдање стваралаштва у неку руку оправдање човека самог, односно указивање на трансисторијски и надлични смисао његовог постојања и деловања.

Завод за проучавање културног развитка овим догађајем жели да истакне аспект идеје стваралаштва из најразличитијих углова.

Учествују: Бурхан Сонмез, турски награђивани романописац; Никола Кајтез, један од најзначајних српских филозофа данашњице; Стефан Миленковић, светски познати виолиниста; Алексеј Козирјев,руски филозоф, продекан за науку Московског државног универзитета Ломаносов, Предраг Јаничић, стручњак у области вештачке интелигенције,  редовни професор на Математичком факултету Универзитета у Београду; Бранко Коларић,угледни европски физичар; експерт за нано-фотонику. Модератор догађаја позната српска глумица Вјера Мујовић.

Позивамо Вас дођете и дате свој допринос овом значајном догађају. Акредитованим учесницима ће Републичка установа културе Завод за проучавање културног развитка након догађаја доделити **сертификат** о учешћу.

Пожурите, места су ограничена!!!

Линк за акредитацију учесника: <https://forms.gle/g4Mur2xyHLJ4rp3m8>